CELEX: C2005/115/21
Language: da
Date: 2005-05-14 00:00:00
Title: Sag C-106/05: Anmodning om præjudiciel afgørelse forelagt ved kendelse afsagt den 25. november 2004 af Bundesfinanzhof i sagen L. u. P. GmbH mod Finanzamt Bochum-Mitte

14.5.2005   
            
            
               DA
            
            
               Den Europæiske Unions Tidende
            
            
               C 115/11
            
         Anmodning om præjudiciel afgørelse forelagt ved kendelse afsagt den 25. november 2004 af Bundesfinanzhof i sagen L. u. P. GmbH mod Finanzamt Bochum-Mitte
   (Sag C-106/05)
   (2005/C 115/21)
   Processprog: tysk
   Ved kendelse afsagt den 25. november 2004, indgået til Domstolens Justitskontor den 3. marts 2005, har Bundesfinanzhof i sagen L. u. P. GmbH mod Finanzamt Bochum-Mitte forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Giver artikel 13, punkt A, stk. 1, litra b), og stk. 2, i Rådets sjette direktiv 77/388/EØF (1) af 17. maj 1977 om harmonisering af medlemsstaternes lovgivning om omsætningsafgifter også mulighed for at gøre afgiftsfritagelse for medicinske laboratorieundersøgelser, som praktiserende læger har anmodet om at få foretaget, betinget af de forudsætninger, der er fastsat i disse bestemmelser, når den behandling, der udføres af disse læger, under alle omstændigheder er afgiftsfritaget?
   
      (1)  EFT L 145, s. 1.